Adobe After Effects

Adobe After Effects d aseɣẓan n usudes i d-yeẓreg Adobe. Yettaǧǧa aseqdac ad ismentel (créer) isemda imeẓliyen d imrayen udlifen i yal tannalt seg yal tawsit taɣbalut. Tẓa ileqman i d-yeffɣen seg-s ar assa, taneggarut seg-sent d Adobe After Effects CS5.5 v11.5.

 Amezruy 
After Effects d aseɣẓan n usudes d isemda uwali i yellan d amenzu seg imrayen udlifen deg  uselkim n wemdan. Amecwaṛ yebda deg yiwet n tmetti tamecṭuḥt iwumi qqaṛen CoSA (The Company of Science and Art) id yuzgan di Providence addad n Rhode Island. seg asmi id sneflin aseɣẓan PACo (PICS Animation Compiler) Dave Herbstman, Dave Simmons d Dan Wilk bdan di tneflit n Egg i d-yefkan di taggara After Effects yennayer useggas 1993 i smahin di MacWorld (Boston).

iswi n useɣẓan agi d asmentel n imrayen i tiliẓṛi (tilivizyu) d ssinima deg  uselkim n wemdan. Di tawala (lawan) nni tifrat n usekker umḍin n tugna deg umḍiq imusnawen, sseqdacen arrumen yettwaxedmen iwayagi kan, yarna d-wid ɣlayen s waṭas d wid yesɛan ferru usviḍ. COSA tebwid tifrat: aseɣẓan agetferru n usekker uvidyu, ileḥḥu ɣef Windows d Mac.

Tuggdiwin deg uswir n imusal twakecma d twafɣa llant ttwajemqent ala si tnezmart tmacint d tmeska n tkatut s waddaf agacuran: RAM (Random Access Memory). Aseɣẓan agi uɣent wa deffir wa Aldus Corporation, sinna Adobe Systems Inc. Tura After effects ittesdiwin yark aked wahilen n tseddart Adobe Creative Suite.

1995 : lqem wis 3 - lqem tamenzut yewwḍen, i yettwasekren di ugduz (ssuq) ;
1999 : lqem wis 4 - tikkelt tamenzut deg tella tasuqilt ɣer tutlayt tafṛansist ;
2001 : lqem wis 5 - yebwid ta 3D d tinfaylin ;
2003 : lqem wis 6 - askripti, asaraw n tira ;
2005 : lqem wis 7 - agrudem amaynu d amarraz udlif d uqqin HDR 32 ibitten ;
2007 : lqem wis 8 (CS3) - teskecmed isriwen n talɣiwin, d merru n tira s 3D, arnu afecku n usexweḍ ;
2008 : lqem wis 9 (CS4) - tanezmart n umru s berraz imsidag xyz, asemdu n wunuɣ amray.
2010 : lqem wis 10 (CS5) - asaka (aɛeddi) ɣer 64 ibitten, Plug-in tiferkit.

 Tihawt 
After Effects yesseqdac asegraw n usemnenni n iswiren iwakken ad yessuffeɣ asudes amray si tugniwin timeẓliyin. Ad naf ayagi daɣen deg aṭas iseɣẓan yecban After Effects, amakken yella di Photoshop maca After Effects yefka i useqdac tazemert ad ibeddel iswiren deg akud, yerna s weskar ur nessengar. Neqqaṛ-as ur nessengar acku afaylu n usenfaṛ di After Effects yesɛa ala tilɣa n usekker aɣbalu. Iwakken ad isiḍen amray ttagara, ilaq ad nesɛu si tama asenfaṛ n After Effects, si tama nniḍen tiɣbula tizedganin (tugniwin tusbiḍin, avidyu). Nezmer daɣen ad nexdem imrayen srid si After Effects mebla tiɣbula di tazwara. Ayakken yebɣu yella, m'ad tseqdaceḍ aseɣẓan n After Effects iwakken ad txedmeḍ amray ilaq ad tɛeddiḍ seg umecwaṛ n usiḍen yesɛan tazdagt tamattayt ittdukulen aked uxnaz n usenfaṛ.

 Ifecka Igejdayen 
Ifecka igejdayen i d-isummer After Effects d:

Ifecka tgelmust, n tita, taklut tamawayt.
Asfaylu neɣ ṭṭaq n uṛekkev n iswiren amakken yella di Photoshop, anda zemren ad mehzen iɣewwaren may mehhez wakud d ma yettbeddilen iswiren. Iwakken ad txedmeḍ ayagi ilaq s umata ad tseḥnuccdeḍ yiwen usemdu seg uḍella isemda ɣef uswir nevɣa arnu veddel asligen ines.
Aḍella isemda d win id iteddun di temkaṛdit isemda neɣ win rennun s ttawil n plugins.
Asfaylu neɣ ṭṭaq usuddes t-ttaked awali n ugemmuḍ. Azaruskan n umray yettwaxdam di tagara n usiḍen n tkatut s waddaf agacuran RAM di teɣzunt n lxedma. Aseqdac yezmer daɣen ad yeldi isfuyla nniḍen iwakken ad isɛu tamuɣli nniḍen deg usenfaṛ n 3D. Ilaq daɣen aseqdac ad iṣubb ferru n ubeqqeḍ iwakken ad iɣiwel azaruskan n lxedma-is.

 Tamselyut 
http://help.adobe.com/fr_FR/aftereffects/cs/using/index.html 
http://tv.adobe.com/fr/show/apprendre-after-effects-cs5/ 
http://www.after-effects.fr/cosa-after-effects/

Category:Tasenselkimt